b"\n_START_ARTICLE_\nPla de l'Avell\xc3\xa0\n_START_PARAGRAPH_\nEl Pla de l'Avell\xc3\xa0 \xc3\xa9s una entitat de poblaci\xc3\xb3 pertanyent al municipi de Cabrera de Mar i de Vilassar de Mar. Est\xc3\xa0 situat a l'extrem m\xc3\xa9s meridional del terme municipal, sobre el litoral i fregant el l\xc3\xadmit amb el municipi de Vilassar de Mar._NEWLINE_Les primeres edificacions daten de finals dels anys 50 i eren edificis d'apartaments i cases unifamiliars per a segones resid\xc3\xa8ncies, generalment de gent provinent de Barcelona i la seva \xc3\xa0rea metropolitana, constru\xc3\xafts al voltant de la masia de Can Puig i de la masia de Ca l'Avell\xc3\xa0._NEWLINE_A mitjans dels anys 80, el creixement de la trama urbana de Vilassar de Mar fins al seu l\xc3\xadmit amb Cabrera de Mar for\xc3\xa7a tamb\xc3\xa9 la urbanitzaci\xc3\xb3 de tota l'\xc3\xa0rea pertanyent a aquest segon municipi (ocupada fins aleshores per camps de conreus), inclosa la riera dels Vinyals (actualment Rambla dels Vinyals). Aquest nou ve\xc3\xafnat s'anomenar\xc3\xa0 Pla de l'Avell\xc3\xa0."